1. **Na I valu me baleta na dina:**
	* **Na dina kei na lasu.**
		+ O Jisu na Dina ka tama ni ka taucoko e dina (Joni 14:6). Na ka kece e dina, na ka kece e rawa ni vakadinati kei na kece e dodonu e lako mai Vua. Ia na dina oqo sa vu ni bula ki vei keda**.**
		+ A kena veibasai o Setani, na tama ni lasu (Jn. 8:44). Na veivakacalai kece, nai lawaki vuni kece, kei na vakacacani ni dina e lako kece mai vua. Na lasu kece oqo e vu ni rusa ki vei keda.
		+ Ena gauna kece e sotava na meca, o Jisu e vakayagataka ni I Vola Tabu me I vurevure ni dina kece: “Sa volai” (Maciu 4:4; 21:13).
		+ Na tevoro e cakacaka tiko me vakarusa na I Vola Tabu, ena nona vunitaka se vakatanitaka.
	* **Lako tani mai na dina na lotu.**
		+ Ni talaci ira na qase e Efeso, e vakaraitaka o Paula na nona kauwai ena bolebole era na sotava ena gauna sa tu e matadra ka na basika mai taudaku kei na loma ni lotu ( Cakacaka 20:29-30).
			1. Wolifa ca sara. Mai na yabaki 64 ki na 311 ( Serdica edict of tolerance ), e sotava na lotu e dua na veivakararawataki katakata mai vua na matanitu o Roma (Roman Empire).
			2. Tamata veivakacalai. Me vakatevivu ena I ka va ni senitiuri, era curu mai ena loma ni lotu na tamata tawalotu ka ra wakia vata na qaravi matakau kei na dina.
		+ O Setani e vakayagataka na nona I vadi (“internal strategy”) me vakaduka na dina ka vakacuruma mai na matakau kei na siga Sade (Sunday observance) ena lotu.
		+ Sa parofisaitaka o Paula, e ciqomi na lasu oqo, ka tudei ki nai otioti ni gauna vei ira era sega ni vinakata me ra kila na dina (2 Cesa. 2:7-12). Na I otioti ni I valu ena vakayavutaki ena dina ni Siga Tabu
2. **Na I valu me baleta na Vosa ni Kalou:**
	* **Veivakadeitaki ena I Vola Tabu.**
		+ Na I Vola Tabu, nai vakavuvuli dina, e vakatakila na loma ni Kalou. E vakatakila na I tuvatuva nei lomalagi me baleta na nona vakabulai na kawa tamata.
		+ Sa kena I balebale na noda vakadeitaki sa kune duadua ga ena I Vola Tabu, vei I vola, kena vei wase kei na veitikina, (2Tim. 3:16).
		+ Eda na kunea kina na I vadi ni tevoro; na veibuli; sucu, bula, mate, tucake tale, kei na cakacaka vakabete nei Jisu; vakabokoci ni valavala ca; Lesu Vakarua Mai; bula tawamudu e Vuravura Vou…
		+ Kevaka eda cata e so na tikina (eg. Veibuli ena Vakatekivu wase 1&2), ena yaco me da sega talega kina ni ciqoma e so tale na ka e vakatavuvulitaka. Na cava sa na qai tu vei keda… mei vakadei ni noda vakadinata na vo ni Vola Tabu?
	* **Vuku vakatamata**
		+ Kevaka e sega na veivuke ni Yalo Tabu, ena sega ni dua na tamata me na vakadewataka rawa vakadodonu na I Vola Tabu, baleta: “Na tamata e vakayago e sega ni rawa ni vakabauta na veika ni Yalo ni Kalou ni sa ka lialia vua, ka sega ni rawa ni kila ni ra sa kilai vakayalo ga (1Koronica 2:14;2Pita 1:20).
		+ E dua na I vakaraitaki ni vuku vakatamata sai koya na veivakadiloi, ka tekivu mai na I ka 18 ni senitiuri, ka laveti ira na vuli torocake (“academic”) ena vakadewataki ni I Vola Tabu. Mai na yavu oqo, na cava na ka vinaka ena rawati rawa mai na Vosa ni Kalou kevaka eda cakitaka na kena kaukauwa kei na kena rawa ni kilai ina na veika sa bera mai?
		+ Eda na sega ni vakabekataka tale, na meca e sa viria na veigaunisala eso ka rairai dodonu, ia na kedra I tinitini ga na mate (Vakaibalebale Prov. 16:25).
3. **Na I valu ni vakasama**
	* Na lecaika ena vukudra na yali tu e sega ni vu mai na nodra sega ni kila rawa. E vu ga mai na nodra sega ni vinakata me ra kila. Na tevoro a vakatawana tu na nodra vakasama ena veika me tarovi ira kina mai na nodra vakasamataka na veika ka bibi dina: na nodra vakabulai.
	* E sega ni dononu me dua e biu tu enai tuvaki oqo. Ni sa butobuto vakayalo na vakasama, sa tiko e dua na rarama ka rawa ni cilava: O Jisu (Joni 1:5).
	* O ira ka ciqoma na rarama oqo, ena rawa vei ira me ra vorolaka na cakacaka ni meca ka vakatara na rarama I Jisu me cila basikata na butobuto.